Publication: Magyar Közlöny
Issue: MK-2001-120 (Year: 2001, Number: 120)
Era: 1990-2004
Section: A Kormányzati Ellenőrzési Hivatal felügyeletéről, feladat- és hatásköréről szóló 61/1999. (IV. 1.) Korm. rendelet 1. § (6) bekezdése, valamint a Kormány tagjai és az
Paragraph Index: 134

13. Felügyelő Bizottság 13.1. Az Alapító a Közalapítvány működése és gazdálkodása törvényességének és célszerűségének ellenőrzésére 3—5 tagú Felügyelő Bizottságot hoz létre. 13.2. A Felügyelő Bizottság tagjait az Alapító 4 évre bízza meg. A tagok ismételten is megbízhatók. 13.3. A Felügyelő Bizottság tagjai: Halász Árpád Misovicz Tibor Nagy Szabolcs A Felügyelő Bizottság elnöke: Misovicz Tibor 13.4. A Felügyelő Bizottság üléseit annak elnöke hívja össze, akit a Felügyelő Bizottság tagjai közül az Alapító jelöl ki. 13.5. A Felügyelő Bizottság Szervezeti és Ügyrendjét maga határozza meg. 13.6. A Felügyelő Bizottság köteles a Közalapítvány működését, az ügyek teljes körét átfogóan ellenőrizni, így különösen — a kuratóriumi ülésekről készült emlékeztetők figyelembevételével vizsgálja a kuratóriumi döntések összhangját az Alapító Okiratban meghatározott közalapítványi célokkal; — az éves könyvvizsgálói jelentés figyelembevételével vizsgálja a pénzügyi-gazdálkodási tevékenység összhangját, az éves számadásokat és mérleget; — jogosult célvizsgálatot folytatni, ha a közalapítványi célok megvalósítását, illetve a pénzügyi-gazdálkodási tevékenység szabályszerűségét veszélyeztetve látja; 2001/120. szám — jogosult a Közalapítvány ügyeiről felvilágosítást kérni, a Közalapítvány üzleti könyveit, iratait, a pénzkezelés és utalványozás rendjét megvizsgálni. 13.7. A Felügyelő Bizottság tevékenységének eredményéről és a Közalapítvány működéséről az Alapítónak évente jelentést tesz, a Kuratóriumot erről tájékoztatja. 13.8. A Felügyelő Bizottság tagjai költségtérítésre jogosultak. A költségtérítés módját és mértékét a Kuratórium állapítja meg.

Source: https://magyarkozlony.hu/hivatalos-lapok/659240d0f76f4c37d49e194ab78b83fca5c5668b/dokumentumok/39f4d6e0e2def2b138748dd564d13b937b67a7cc/letoltes